Il zîr Frassenèt - Casere Mont dai Bûf - Mont di Volaje al è tal Grup dal Cogliàns: un puest bielissim de Cjargne. Cheste e je la ponte plui alte dal Friûl cui siei 2780 m.
Il grup al è fat de Crete di Cjanevate a Est e Cjaplâc, Canâl e Clapneri che si cjatin fra il Lâc di Volaje e la cime dal Mont di Volaje, destinazion di chest zîr.
Par rivâ sul pic al è di pedalâ e cjaminâ; un toc di cjaminade cal pae cul panorame des cimis ator. Chest ca a nol è l'unic zîr li che si fasin plui robis: Cleùlis - Premôs - Lâc di Avostanis, Paluce - Cason di Lance - Crete di Aip e Paulâr - Cason di Lance - Mont di Zermule - Zuc da la Vuardie a àn tocs fats cjaminant, rimpinant e durmint in tende.
Si tache dal paîs di Frassenèt, pôc disore di Fôr Davuatri. In mountain bike si pedale dome su stradelis, che àn sistemât pôc timp fa. La strade blacje e je buine, a no tire sù masse, di solit ator il 10%.
Si va indenant simpri dentri tal bosc, just pai mês conseâts par fâ il zîr: Lui e Avost. Chê chi e je une robe solite par chei puescj chi: Pierabech - Siele di Sesis, Culine - Rifugjo Marinelli - Gjiviane e Fôr Davuatri - Malghe di Tulie, plui a ce che si viôt te seste zornade dal ConTOUR FVG.
Rivâts dongje dai 1475 m si tache a viodi bande Est, cul voli sui Monts Cimon, Crete Forade, Siere, Lastrons, Peralbe e lis cimis li ator.
A la Casere Mont dai Bôfs si cambie: si lasse la mountain bike e si tache a cjaminâ. Il troi, lant vie pai prâts, al puarte bande la Cime Ombladeit. Pôc prime dal pic si sculine bande Est, tacant il travier viers la siele e dilunc il troi CAI 169, viers la Mont di Volaje.
Il traviers al à rivis sù e jù, zontant plui e mancul 100 m di salide a la diference fra la altece di li che si tache e di li che si rive. Dut il troi, de Casere Mont dai Bôfs al troi CAI 176, al è bande il soreli - la altece e je di stès alte, parsore i 1700 m; tal mieç dai prâts, al è cualchi toc li che il troi al è strent.
Si rive al troi CAI 176a cal puarte al troi CAI 176, chest al cundûs in cime. Une rie di svoltis a puarte adalt par tacâ daspò il traviers su la crete, su lis ruvinis de trincee. A no si pues smenteâ la bande Nord da la mont. Si va sù sul pic, il troi al devente plui dificil ma a nol covente cuissà ce e a no son cuardis o rimpins.
La cime, a 2470 m di altece, a ti lasse une viodude a 360°. L'arc dal grup des cimis e lis sôs parêts, il Cogliàns cal sponte cul so pic; tantis lis cimis dai Taurs che si viodin, cusì come lis Dolomitis, cu lis lôr altis cimis.
Il zîr in dut al è lunc 23 km cun 1750 m di rive sù, dividûts in 14 km in bici e 9 km a pît, cui lôr 800 m e 950 m di rive sù. I mês miôr a son Lui e Avost.
fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn